ट्रांस हिंडन के मोहन नगर चौराहे पर शनिवार देर रात ट्रक ने बाइक सवार की जान ले ली। मृतक मुकेश अर्थला का रहने वाला था और दिल्ली में काम करता था। प्रत्यक्षदर्शियों के अनुसार तेज रफ्तार ट्रक ने चौराहे से बाइक पर गुजर रहे मुकेश को कुचल डाला। साहिबाबाद पुलिस ने मामला दर्ज कर लिया है। दूसरी घटना भी शनिवार देर रात हुई। लिंक रोड पर पैदल सड़क पार कर रहे युवक अरविंद कुमार (32) को साहिबाबाद गांव के पास अज्ञात वाहन ने कुचल डाला। दिल्ली के किदवई नगर निवासी अरविंद के शव को लिंक रोड पुलिस ने पोस्टमार्टम के बाद परिजनों को सौंप दिया। तीसरी घटना रविवार दोपहर राजेंद्र नगर सेक्टर तीन निवासी राजेश चौहान (27) के साथ हुई।